als_Latn dik_Latn sag_Latn
Ish-drejtori i Postës Shqiptare, Majlind Lazimi ka paditur penalisht në Prokurori ministren e Ekonomisë, Milva Ekonomi, për shërdorim detyre. Ky veprim i Lazimit, vjen pak ditë pasi ministrja Ekonomi e shkarkoi nga detyra, me argumentin se kishte marrë pjesë në fushatë elektorale.
Pas dorëzimit të kallëzimit penal, Lazimi mohoi pretendimin e ministres, duke theksuar se nuk ka shkelur asnjë ligj që bie ndesh me postin e kreut të Postës.
“Sot kam bërë një denoncim për një kallëzim penal në adresë të ministres Ekonomi, që është pasojë e një urdhri të saj në shkelje të plotë me ligjin. Nëse do kishte diçka ligjore që kam shkelur, besoj se do ishte e vlefshme që të bëhej publike. Unë sot nuk kam asgjë të shkruar përveç urdhrit për shkarkim nga detyra. Është e nevojshme që të jepet një arsye edhe logjike, nëse jo ligjore”, tha Lazimi.
Sipas tij, në postin që ai drejtonte nuk është caktuar ende një administrator i ri, çka ka sjellë pasoja të rënda për shtetin dhe qytetarët.
“Sot që po flasim, nuk ka anjë administrator të ri. Që nga ajo ditë janë pezulluar shumë shqërbime dhe interesi i shtetit është vënë në rrezik të madh”, vijoi më tej ish-drejtori i Postës Shqiptare.
Më herët, ministrja Ekonomi deklaroi se ‘është në detyrat që i jep ligji’.
“Kam të drejtën që më jep ligji për emërime dhe shkarkimi edhe për shoqëritë anonime. Jam në zbatim të detyrave që më jep ligji”, është shprehur ministrja.
Shkarkimi i Lazimit erdhi fill pas ngritjes së Task Forcës së Monitorimit të Administratës. /k.k/noa.al/
als_Latn als_Latn als_Latn als_Latn als_Latn als_Latn als_Latn als_Latn